તેમણે કહ્યું કે મોબાઈલ કમ્પ્યૂટિંગ મહાકાય ડેટા કન્ઝમ્પશન માટે ઉદ્વીપકનું કામ કરી રહ્યું છે અને તેણે ભારતીય યુવાવર્ગને ડિસરપ્ટિવ આઈડિયાઝ(અસાધારણ પરિવર્તન લાવનારા વિચારો) માટેનું વાતાવરણ તૈયાર કરી આપ્યું ક્લાઉડ કમ્પ્યૂટિંગ અને નેટવર્કિંગ ટેક્નોલોજીએ બ્રોડબેન્ડનો પાયા તરીકે ઉપયોગ કર્યો જેને કારણે ભારતીય ઉદ્યોગસાહસિકો વિશ્વભરમાં તેમની એક આગવી અસર ઊભી કરી શક્યા છે. તેમણે ઉમેર્યું કે ‘હું વિશ્વાસપૂર્વક કહું છું કે આગામી બે દાયકામાં ભારત વિશ્વનું નેતૃત્વ કરશે અને હવે પછીની વૈશ્વિક આર્થિક વૃદ્ધિમાં યોગદાન કરશે.' તેમણે કહ્યું કે ભારત ચોથી ઔદ્યોગિક ક્રાંતિ માટે સંપૂર્ણ સજ્જ છે. એટલા માટે કારણ કે ગઈકાલના ભારત કરતાં આજનું ભારત ખાસ્સું અલગ છે. ટેક્નોલોજીનો સારો એવો ઉપયોગ કરી જાણતો વિશાળ યુવાવર્ગ તેની મુખ્ય તાકાત છે.